Эрзятнень раськень коцт

Эрзятнень раськень коцтРОО "Эрзянское культурно-просветительное общество «Голос эрзи» // Символика. Эрзянский флаг () — раськень коцт эрзятнень, раськенть, кона эри Россиясо. Ульнесь кемекстазь 1995 иестэЭрзянь Раськень Инекужось, 1995 ие, эйзюрков, 23 чи. Саран Ош.

 Раськень коцтонть эйстэ 
Раськень коцтонть покшолмазо — келезэ кувалмонть коряс лиси кода 1:2. Коцтось ашти колмо тюсто, верде алов: ашо, якстере, раужо. Смустень коряс: олячи, эрямо, Мастор. Неть тюстнэ саезь цёрань ды авань эрзянь оршамотнень тюсост коряс.

 Раськень коцтонть смустезэ 
Колмо тюстнэ коцтсонть — те ломанень эрямозо, чачомасто саезь ды Тоначив туемас. Раужось — те аволь ансяк модань тюсозо, те пулаень тюсось. Минек покштятнень-аватнень коряс раужось те — Модавась, сон аваломанень ушодкс, кона рашты од эрямо, сонзэ смустезэ «эрзянь масторось», кона минек анды, максы вий. Эрзятнень те — Паксява, а седе келейстэ чарькодемасо — Масторава, те Тиринь Мастор. Якстере тюсонть смустезэ — те эрзянь ломанень верезэ, эрзя раськенть эрямозо. Те покштятне-пакшаватне, конат рисьменть вельде максызь миненек эрямонть. Те минь, минек келенек, коенек, кирданок. Ашо тюсось — Инешкипазонь тёкшозо. Смустень коряс — те олячи, кона максы тенек вий, оймень марямо.

 Коцтонть тевс нолдыть 
Покшчитне, зярдо эрзятне понгавтнить раськень коцтонть (ульнесть кемекстазь Эрзянь Ине Кужосо:
 Чадыковонь 16 чи — Эрзянь Келень Чи. Те чись ульнесь путозь  Анатолий Рябовонь чачома чистэнзэ.
 Велень озкссто — эрьва иень (Раськень Озксонь ютавтомань иетнеде башка) — медьковонь омбоце таргочи
 Эрзянь Инекужо
 Раськень Озкс — (ютавтови колмо иень ютазь) 2016 иень медьковонь омбоце таргочи
 Эрзянь лисьмапря — эрьва иень медьковонь колмоце таргочи
 Даволковонь 25 чи — Масторавань Чи

Седе тов, косо эрзятне а пурнавить, сынь невтить эсест раськень коцтонть  Флаг Эрзя народа на Грушинском фестивале  Тешнерь велесо кепедсть эрзянь раскень коцт! , Эрзянская делегация начала работу на конгрессе МАФУН  .

 Сёрм. 
  Эрзянь вайгель: Символика эрзянский флаг 

Категория:Эрзят
Э
Категория:Википедиясь:Кочказь лопат